Абираҟ Амш азы Аҟәа имҩаԥган еиуеиԥшым ауснагӡатәқәа, дара Адунеизегьтәи аԥсуа-абаза конгресси, аҳҭнықалақь ахадара Аҿари аспорти рызҵаарақәа рзы адепартаменти, Акультура аминистрреи рыдгыларала Аҿари аспорти русқәа рзы аҳәынҭеилакы еиҿнакааит.
Асааҭ 18:00 рзы ақалақь ахадара аҿаԥхьантә Сергеи Багаԥшь ихьӡ зху ашҭаҟынӡа имҩаԥысит амото- маланыҟәа еиндаҭрала.
Афиниш ашьҭахь аҿар, арҿиаратә коллективқәа, аспортсекциақәа, аволонтиорцәа амшын аԥшаҳәа иқәсит Аԥсны абираҟ кны.
Асааҭ 19:30 рзы Аԥсуа драматә театр аҿаԥхьа иалагеит акәашаратә коллектив "Кавказ", Оҭар Хәынҵариа ихьӡ зху жәлар рарҳәагақәа рҳәынҭқарратә оркестр, ансамбль "Шьараҭын" аҿы еиҿкаау ахәыҷтәы студиа "Иаирума" злахәыз аконцерт.
Ҳаамҭазтәи Аԥсны Аҳәынҭқарратә бираҟ шьақәырӷәӷәан 1992 шықәса ԥхынгәы 23 рзы, Аԥснытәи АССР Иреиҳаӡоу Асовет аилатәараҟны. Аескиз азирхиеит аԥсуа сахьаҭыхыҩ Валери Гамгьиа. Уи Аҟәатәи "Амодақәа рыҩны" аҟны ирӡахуан.
Иара убас шәаԥхьар ҟалоит: